Beasts of No Nation (film)

***Beasts of No Nation*** anɛ yʋʋm tusayi nɛ  piinɛ nu (2015) American zaba  diema sini ka one sɔbi li la, ka paasi maal ka an li tuongat an Cary Joji Fukunaga. Li paal nɛ dasaŋ bil kanɛ kilim soogia bil ka zaba dʋoi ba tɛŋin. Ba da maal diema nwa nɛ Ghana ka banɛ paas an Idris Elba, Abraham Attah, Ama K. Abebrese, Grace Nortey, David Dontoh, nɛ Opeyemi Fagbohungbe, sini kan da dɔl nɛ yʋʋm tusayi nɛ anu (2005) diema gbaŋ kanɛ ka li yʋʋr mɛ an ala ka one sɔb an Uzodinma Iweala, ba  da pʋd gbaŋ la yʋʋr nɛ dɔlis nɛ Fela Kuti album.

Ba da gɔsi li yela diema nyaab sankanɛ an 72nd Venice International Film Festival, anina ka Attah yaa ni bɛ Marcello Mastroianni Award. Ba da gɔsid sini nwa bɛ 2015 Toronto International Film Festival, ka nɔki li niŋ Netflix ye dunia wʋsa nyɛ ka lʋgir kanɛ buon Bleecker Street la mɛ yɔɔgi li yʋʋm tusayi nɛ piinɛ nu, nwadis piiga ni (October 16, 2015). linɛ an sini kanɛ an yiiga ka Netflix dim yisi li paalʋ. Sini nwa da paam yʋʋ sʋŋ nidib pianad pʋʋgin. Elba baŋir la da kɛ ka ba gaŋ o ye o paas banɛ nar ye ba die yaan piini bɛ BAFTA, Golden Globe, Spirit, nɛ SAG Award for Best Supporting Actor, ka o da die piini nwa.

## Li gbini an siem
Dasaŋ bil kanɛ ka o yʋʋr buon Agu, da bɛ nɛ o dʋadib nɛ o pitib tɛnkpɛŋ kanɛ bɛ West Africa, linɛ bɛ zaba tɛnsʋk kanɛ ka ECOMOG zabzabidib bɛ. Ba kɛna tis tɛnkpɛŋ nwa ye soogianam faae tɛŋ la gɔmɛna sʋʋe. Soogia banɛ faae tɛŋ la kpaadi kpɛnɛdi ba tɛnkpɛŋin la, nidib bɛdigʋ zɔɔ kɛŋ tɛnpʋʋgin la ye ba faae ba mɛŋ. Agu saam paam lɔr ye li mɔr o pʋa nɛ o bibibis ayi kɛŋ, amaa on nɛ o bikpɛɛm Agu on kpɛlim nɛ. Gɔmɛna zabzabidib nɛ banɛ faane tɛŋ la zabidi kpaad taaba Agu tɛŋin. Gɔmɛna soogianam la kad titaalnam la yis ka kʋʋd nidib, amaa Agu nyaŋi zɔɔ kpɛnɛ mɔɔg.

On zɔɔ kpɛnɛ anina giligid la, o sial zabzabidib sieba anina. Ka ba yʋʋr an Native Defense Forces (NDF), ba anɛ tʋbzianasim dim banɛ bɛ tɛŋin la zabid nɛ gɔmɛna, ba zamis Agu ka o paasi ba nidib ni. Agu nɛ o taaba la tuongat anɛ Commandant, one kɛ ka Agu dɔl o. Ba dɔlis nɛ suor kpieŋ hali zamisi ba ka Agu fiig sankpanas kanɛ ka ba gbanae zug nɛ sʋʋraʋg, ka yʋʋn kilim zabzabid yinne. Agu nɛ dasaŋ bil sia kilim zuod ka o yʋʋr buon Strika, one nan zi piana. Yʋʋŋ yinne, ba kpɛɛm Commandant la buol Agu ye o kpɛnɛ o digisigin na, ka digin nɛ o. Strika, one paas banɛ ka Commandant mugusi digin nɛ b ani la bʋgʋl o sʋnr. Preacher, one an soogia kudug, tis Agu dini fʋnɔd, brown-brown ye o tiak o nindaa. Agu nɛ Strika paasi kʋ zab zaba ka ku nidib bɛdigʋ. Zaba yinne ni, Agu nu nɛ brown-brown ka o nindaa yilig ka o nyɛ pʋa sɔ ka tɛnɛs ye o ma. O kaas kʋŋ ye o nyɛɛ o ma ka zɔɔ vil o ka o taaba la lɛɛ ye ba bɔɔd ye ba digin nɛ pʋa la. Pʋa la pʋ baŋ Agu an sɔɔ ka o buol o ye o anɛ sɔne. Agu nwɛɛ pʋa la nɛ malifʋ kʋ, ban bɛɛ anina diginid nɛ o la.

Zabzabidib nwa yaan kanɛ ka ba di zaba pʋʋgin la kɛ ka tʋbzianasim dim zabzabidib kpɛɛm la buoli ba o zinigin, anina ka Commandant, nɛ Agu, Strika, nɛ soogia sieba dɔl o kɛŋ sial NDF zaba kpɛɛm la, ka o yʋʋr an Dada Goodblood. Goodblood, one piana paal nidibi gɔsid zaba la yel siem la yis Commandant la ye o len kaa kpɛɛm yaasɛ ka mɛ kʋ len tis o kpɛŋ kanɛ ka o daa ziel nɔɔr ye o na tis o la. Ba kpɛɛm Commandant la yaandɔl, lieutenant, Two I-C, yʋʋn na gaad zabzabidib la tuon, ka Commandant la na aan o nyaandɔl. Commandant la gɔs ka nwa an tʋʋd hali, ka o kɛŋ pʋagɔɔnda zinigin nɛ o nidib la ye ba maal sʋmmalisim. Soogia kʋda la gbɛn yʋʋŋ mum nɛ pʋab la, pʋa yinne nwɛ Two I-C nɛ malifʋ. Two I-C nɔki ziil Commandant ye one kɛ ka ba kʋʋ o ka nyaan kpi, ka Commandant lɛɛ ye ba gbane nɛ gɛɛs on ka li kaa one kʋʋ o. Pʋagɔɔndir la siaki tʋas ye li anɛ sapʋad, amaa Commandant nɛ o nidib la kʋ pʋab la ka bas tɛnpʋʋg kan.

Ba zɔya ba mɛŋ nidib yela nɛ ba dataas yela, ka li kɛ ka ba kʋʋ ba bɛdigʋ. Zaba lɔpir nam nɛ diib kaalim kɛ ka Strika nɛ o taaba bɛdigʋ kpi. Bani vʋʋg  la kɛŋ nɛ sʋa salimbɔk ni nwadis siem yel, ied ye ba paam sanlima yɔ ka paam laad. Zaba laad naae ya, ka ba yʋʋn kʋ len nyaŋi gu ba mɛŋa. Zaba duoe Preacher nɛ Commandant tɛnsʋk, Agu nɛ zabzabidib la basi ba kpɛɛm Commandant ye ba mɔri ba mɛŋi kɛŋ tis gɔmɛna soogianam la, ka pʋ kɛlis saalig ye ba na nɔki ba niŋ sariga ni ka ba yidim na tami ba yelaa. Li pʋ yuugɛ ka UN soogianam kɛna gbane ba.

Ba mɔr banɛ an biis la kɛŋ kpɛnɛs winpʋʋsim sakur tɛŋ la zinig kanɛ ka zaba kae, amaa ka Preacher nɛ Randy zɔɔ gaad ye ba len kɛŋ zab. Agu bak o mɛŋ nɛ o sakur bibis taaba banɛ diemid ka maan sielnam sakurin la. Agu da nyɛ namisig nɛ tikpiema banɛ ka o nuud nɛ zaansiŋ bɛɛdnam pʋʋgin. Agu da yel sakur la one saan la ye on tʋm tʋʋmbɛɛdnam bɛdigʋ, ka o tɛnɛs ka ba na gɔs ye o anɛ nimbɛɛd. Amaa o yel o on daa an bisʋŋ siem ka o yidim nɔŋ o yela. Li naar la, Agu yʋʋn siaki laas o taaba ka ba sʋʋd ka diemid kuomin.

## Nidib banɛ paas
·        Abraham Attah an Agu

·        Idris Elba an Commandant

·        Ama K. Abebrese an Mother

·        Kobina Amissa-Sam an Father

·        Emmanuel Nii Adom Quaye an Strika

·        Kurt Egyiawan an 2nd I-C

·        Jude Akuwudike an Dada Goodblood

·        Grace Nortey an Old Witch Woman

·        David Dontoh an Linguist

·        Opeyemi Fagbohungbe an Sergeant Gaz

·        Teibu Owusu Acheampong an Preacher

·        Fred Amugi an Pastor

## Li maalig
Cary Joji Fukunaga da gaad tuoni gɔs sini kaŋa yela, yʋma ayɔpɔi kanɛ ka o pinil la nyaaŋ. O da nam pʋ pinilɛ nɛ yʋma ayuobʋ vɛɛnsig ka o da vɛnɛs Sierra Leone Civil War la ka Fukunaga yʋʋn sial *Beasts of No Nation* gbaŋ. O da piana li yela yek, "mam karim gbaŋ la ka nɔŋ Uzodinma Iweala yel sɔliŋ nwa giŋa siem la. Mam gɔs ka li an sʋm na man na gɔsi li yela."

Pianad kanɛ ka ba pianad diema nwa ni  la anɛ gbaŋ ka ba dɔlis, ka ba da sɔbi li Nigerian Pidgin English buudi pianad kanɛ buon Krio la ni yiiga.

Yʋʋm tusayi nɛ piinɛ tan, nwadis anii, dabpisi (August 20, 2013), Idris Elba da paas banɛ na maal sini. yʋʋm tusayi nɛ piinɛ naasi, nwadis ayuobʋ, daba yuobʋ daar (June 6, 2014), Ghana sini maanib Ama K. Abebrese, Grace Nortey nɛ David Dontoh da paas sini la ni. Lin nyaaŋ, Opeyemi Fagbohungbe mɛ da paasi li pʋʋgin.

Red Crown Productions da an banɛ gɔsid sini nwa nɛ li ligidi yela, ban nɛ Primary Productions and Parliament of Owls. Yʋʋm tusayi nɛ piinɛ naasi, nwadis anu, dabpiinɛ yɔpɔi daar (May 17, 2014), Participant Media, paas nɛ Mammoth Entertainment, da laas ya ye ba gɔs sini nwa ligidi yɔɔb yela. Sam kanɛ ka ba da nwɛ yiiga da anɛ $4.3 amaa, li da kɛna an $6 million.

Yʋʋm tusayi nɛ piinɛ naasi, nwadis ayuobʋ, daba nu daar (June 5, 2014), principal photography da pʋn bɛ Eastern Region sʋʋlim Ghana. Ba da maal sini la zinis sieba Koforidua nɛ Ezile Bay linɛ bɛ Akwidaa. Pʋtɛnɛr kanɛ kɛ ka ba gaŋ soogianam banɛ an biis la fʋʋd la yinɛ Kamajors kʋdʋmin dim tɔnɔsnam fʋʋd, ka fʋʋd la bam zanligi lʋsi ba tuoni an guud. Dan Romer da gɔs sini la vuud yela.

## Yiib
Netflix da da yaan kanɛ ka ba na paal sini la tis dunia wʋsa nɛ $12 million. Sini la da bɛ sini zinisin nɛ foon nam pʋʋgin ka li an ba yɔ ka nyaan gɔs nɛ yʋʋm tusayi nɛ piinɛ nu, nwadis piiga, dabpii nɛ ayuobʋ daar (October 16, 2015), Ka Bleecker Street an zinig kanɛ ka ba kɛnni gɔsid. ban da nɔki niŋ foon nam ni la da sanam wada kanɛ ye li nar ka ba gɔsi li sini zinisin dabpiswai la, AMC Cinemas, Carmike Cinemas, Cinemark, nɛ Regal Entertainment Group—sini gɔsig zinis anaasi banɛ bɛ United States—da yis labaar na ye ba na bas *Beasts of No Nation yisig*, ka li kɛ ka sini zinis bibis la ni maa yisi di li. Ba da pinili gɔsid sini la sini zinisin UK tɛŋin nɛ (October 16, 2015), bɛ Curzon Cinemas.

### '''Nidibi siaki li siem'''
Rotten Tomatoes ni, ba da die sini la pʋdʋgir piswai nɛ ayi, kɔbiga pʋʋgin (92%) ka lin da anɛ nidib 146 siakir, ka ba da siak nɛ 7.90/10. Labaya zinig kan gbaŋ la da anɛ ye, "*Beasts of No Nation* nyɛ gbansɔbid nɛ one gɔsidi li, director Cary Fukunaga ka o tʋm nɛ sini maanib banɛ mɔr baŋir ye bama maal sini kanɛ dɛŋ kanɛ bɛ ninsaalib zaba pʋʋgin." Metacritic ni, li da nyɛ kɔbiga pʋʋgin, pisyɔpɔi nɛ awai da siakir ka lin da anɛ nidib pistan labaar, ka li paal ye nidib nɔŋi li.

#### '''Yin sini'''
Sini la da yi Blu-ray nɛ DVD dɔlis The Criterion Collection ni na yʋʋm tusayi nɛ pisi nɛ yinne, nwadis anii, dabpistan nɛ yinne daar (August 31, 2021).

##### '''Laba gɔnlima'''
Yʋʋm tusayi nɛ piinɛ nu (2015), Artnet da yis gbaŋ na paan ye Fukunaga nyɛ diema nwa nɛ yi Irish artist Richard Mosse, ka pʋ nyaŋi tis o girima kani naraa, bɔzʋgɔ, o din mɛ da bɛ paan biis soogianami bɛ Democratic Republic of Congo.

### Ya'an piini

## Gbanvɛɛnsa